
Parlamentul României

Camera Deputaţilor

Comisia pentru apărare, ordine                                                                                                            Bucureşti, 25.04.2003

publică şi siguranţă naţională                                                                                                               Pl 43/2003
Nr.32/286
RAPORT

asupra propunerii legislative pentru modificarea şi completarea Legii nr. 126/1995 privind regimul materiilor explozive

1.În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu propunerea legislativă pentru modificarea şi completarea Legii nr. 126/1995 privind regimul materiilor explozive, trimisă cu adresa nr.43 din 4 martie 2003 şi înregistrată sub nr.32/286 din 4 martie 2003.

     
Consiliul Legislativ, cu nr.282/21.02.2002, a avizat favorabil, această propunere legislativă.


Ministerul de Interne, cu nr.28815/ 01.04.2003, a exprimat, de asemenea, punctul de vedere favorabil.

Prin această propunere legislativă, iniţiatorii doresc limitarea dreptului persoanelor fizice de a deţine şi utiliza obiecte pirotehnice, pentru a elimina astfel potenţiale surse de pericol social, ori producerea de vătămări corporale.

2. Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.
3. La dezbaterea propunerii legislative a participat în calitate de invitat, conform prevederilor art.51 şi art.52 din Regulamentul Camerei Deputaţilor, domnul comisar şef Mihai Tătuţ, Director adjunct al Direcţiei Juridice din Ministerul de Interne. 

4. Propunerea legislativă a fost dezbătută în şedinţele din  18 şi 26 martie, respectiv 2, 8 şi 16 aprilie 2003.
În urma dezbaterilor, în şedinţa din 23 aprilie 2003, membrii comisiei au hotărât, cu unanimitate de voturi pentru, să supună cu modificări  Plenului Camerei Deputaţilor, spre dezbatere şi adoptare, propunerea legislativă pentru modificarea şi completarea Legii nr. 126/1995 privind regimul materiilor explozive.

I. Amendamente admise

Comisia propune adoptarea propunerii legislative cu următoarele amendamente:

	Nr. crt
	Textul iniţial
	Textul propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Text propunere legislativă 

Articol unic:

Legea nr. 126/1995 privind regimul materiilor explozive, publicată în Monitorul Oficial al României, partea I, nr.298 din 28 decembrie 1995, modificată şi completată prin Legea nr.464/2001, se modifică şi se completează după cum urmează:
	Articolul unic se modifică şi va avea următorul cuprins:

"Articol unic. - Legea nr. 126 din 27 decembrie 1995 privind regimul materiilor explozive, publicată în Monitorul Oficial al României, Partea I, nr.298 din 28 decembrie 1995, cu modificările şi completările ulterioare, se modifică şi se completează după cum urmează:".

(Autor : Comisia)
	- Concordanţă cu normele de tehnică legislativă

	2
	Text Legea nr. 126/1995:

"Art. 11. - Autorizaţiile eliberate în baza prezentei legi se vizează anual de către autorităţile emitente în raza cărora titularul îşi are sediul.

      Organele prevăzute la art. 8 eliberează persoanelor juridice şi fizice o nouă autorizaţie, în următoarele cazuri:

a) când titularul şi-a schimbat denumirea sau sediul;

b) dacă autorizaţia s-a distrus în împrejurări fortuite, a fost sustrasă ori pierdută;

c) după completa epuizare a spaţiilor rezervate vizei anuale."

	3. Articolul 11 se modifică şi va avea următorul cuprins:

“Art. 11. – Autorizaţiile eliberate în baza prezentei legi se vizează anual de către autorităţile emitente în raza cărora titularul îşi are sediul. Neprezentarea autorizaţiei pentru viză, în termen de 15 zile de la data expirării acesteia,  atrage pierderea dreptului titularului de a efectua operaţiuni cu materii explozive.

    Organele prevăzute la art. 8 vor elibera persoanelor juridice, în termen de 15 zile, o nouă autorizaţie titularului, care face cunoscute:

a)  schimbarea denumirii sau sediului;

b) deteriorarea, sustragerea sau pierderea acesteia;

c) completa epuizare a spaţiilor rezervate vizei anuale.”
(Autori: d-nii dep.Timotei Stuparu şi Alexandru Stănescu)
	
	

	3
	Text Legea nr. 126/1995:

"Art. 291. - Vânzarea obiectelor artizanale de distracţie fabricate sau confecţionate pe bază de amestecuri pirotehnice se realizează numai după inscripţionarea pe ambalajul acestora, în limba română, a instrucţiunilor de folosire şi a clasei din care fac parte."
	5. Articolul 291 se modifică şi va avea următorul cuprins:

“Art. 291.- Obiectele artizanale de distracţie, fabricate sau confecţionate pe bază de amestecuri pirotehnice, trebuie să aibă inscripţionate, în limba română, instrucţiunile de folosire, clasa din care fac parte, precum şi pericolele care apar în folosirea lor.”

(Autor: dl dep.Timotei Stuparu)
	

	4
	Text propunere legislativă

4. Articolul 29/2 va avea următorul cuprins:

"Se interzice vânzarea obiectelor de distracţie fabricate sau confecţionate pe bază de amestecuri pirotehnice persoanelor fizice."
	SE ELIMINĂ

(Autori: d-nii dep.Timotei Stuparu şi Alexandru Stănescu)
	- Textul impune o restricţie prea mare. 

	5
	Text propunere legislativă:

5. După articolul 29/3 se introduce art. 29/4, cu următorul cuprins:

" Persoanele juridice autorizate pot folosi obiecte artizanale de distracţie pe bază de amestecuri pirotehnice în următoarele condiţii:

· în locuri deschise, stabilite de autoritatea publică locală, cu luarea tuturor măsurilor de protejare a persoanelor asistente,

· pe o durată de maximum cinci minute.

Se interzice folosirea obiectelor artizanale de distracţie în locuri în care se pot produce alunecări de teren, avalanşe de zăpadă sau căderi de pietre, şi în zone dens locuite."
	6. După articolul 293 se introduc articolele 294 şi 295 cu următorul cuprins:

“Art. 294.- Persoanelor fizice le este interzisă folosirea în public a obiectelor artizanale de distracţie fabricate sau confecţionate pe bază de amestecuri pirotehnice.”

“Art. 295. – Persoanele juridice autorizate pot folosi obiecte artizanale de distracţie pe bază de amestecuri pirotehnice numai în locuri deschise, cu luarea tuturor măsurilor tehnice de protejare a persoanelor asistente. Stabilirea locului, a perioadei de desfăşurare şi a măsurilor de ordine publică revin autorităţilor administraţiei publice locale.

     Se interzice folosirea obiectelor artizanale de distracţie pe bază de amestecuri pirotehnice în următoarele situaţii:

a) în staţiunile balneoclimaterice, de odihnă şi tratament;

b) la o distanţă mai mică de 50 m de blocurile de locuinţe cu 4 etaje şi la mai puţin de 100 m faţă de cele cu peste 4 etaje;

c) la o distanţă mai mică de 500 m de intalaţiile electrice de înaltă tensiune, de locurile de depozitare şi livrare a combustibililor lichizi sau solizi, de instalaţiile de gaze;

d) la o distanţă mai mică decât cea prevăzută de reglementările în vigoare pentru obiectivele chimice şi petrochimice ori pentru alte obiective care prezintă pericol de incendiu sau explozie;

e) în locurile în care există riscul producerii de alunecări de teren, avalanşe de zăpadă sau căderi de pietre;

f) pe drumurile publice deschise circulaţiei rutiere, precum şi pe aleile pietonale, în pieţe agroalimentare, târguri sau oboare.”

(Autori: d-nii dep.Timotei Stuparu şi Ioan Oltei)

	

	6
	Text Legea nr. 126/1995:

"Art.30 - Vânzarea de materii explozive, cu excepţia obiectelor artizanale de distracţie pe bază de amestecuri pirotehnice şi a celor pentru scopuri tehnice pe bază de amestecuri pirotehnice, se face numai după înscrierea  în registrul prevăzut la art. 24 alin. 2, a numelui cumpărătorului, a numărului autorizaţiei din care rezultă că are dreptul să deţină, să folosească sau să facă operaţiuni cu astfel de materii, precum şi cantitatea comercializată.”
	7. Articolul 30 alin (1) se modifică şi va avea următorul cuprins:

“Art.30. - Vânzarea de materii explozive, inclusiv a obiectelor artizanale şi de distracţie pe bază de amestecuri pirotehnice se face numai după înscrierea, în registrul prevăzut la art. 24 alin.2, a numelui cumpărătorului, a numărului autorizaţiei din care rezultă că are dreptul să deţină, să folosească sau să facă operaţiuni cu astfel de materii, precum şi cantitatea comercializată.”

(Autori: d-nii dep.Timotei Stuparu şi Gheorghe Ana)
	

	7
	Text propunere legislativă:

6. Articolul 32, litera b. va avea următorul cuprins:

“Nerespectarea dispozitiilor art. 8, art.10 alin. 3, art. 11, art. 12, art. 13, art. 14 alin. 1, art. 20, art. 29 şi art. 30 – cu amendă de la 4.000.000 lei la 12.000.000 lei, iar nerespectarea dispoziţiilor art. 29/2 şi 29/3 cu amendă de la 10.000.000 lei la 25.000.000 lei.”
	8. La articolul 32, alineatul 1, litera b) se modifică şi va avea următorul cuprins:

“ b) Nerespectarea dispozitiilor art. 8, art.10 alin. 3, art. 11, art. 12, art. 13, art. 14 alin. 1, art. 20, art. 29 şi art. 30 – cu amendă de la 4.000.000 lei la 12.000.000 lei, iar nerespectarea dispoziţiilor art. 292, 293 şi 295 – cu amendă de la 10.000.000 lei la 25.000.000 lei.”

(Autor: dl dep.Timotei Stuparu)
	


II.Amendamente respinse

În cursul dezbaterii, Comisia a respins următoarele amendamente:

	Nr. crt
	TEXTUL PROPUNERII LEGISLATIVE
	AMENDAMENTU PROPUS

(Autorul)
	MOTIVARE

1.Pentru admitere

2.Pentru respingere

	1
	"Art.292. - Se interzice vânzarea obiectelor de distracţie fabricate sau confecţionate pe bază de amestecuri pirotehnice persoanelor fizice."
	"Art.292. - Se interzice vânzarea obiectelor de distracţie fabricate sau confecţionate pe bază de amestecuri pirotehnice persoanelor fizice neautorizate, cu excepţia artificiilor, steluţelor, jerbelor cu scântei, lumânărilor scânteietoare, minifaclelor, minisorile şi inelelor de foc."

(Autor: dl. dep. Ovidiu Drăgănescu)
	1. Textul propus de iniţiatori este prea restrictiv.

2. Textul adoptat de comisie este corespunzător.

	2
	Text nou
	Art. 295
………………………………………..

f) pe drumurile publice deschise circulaţiei rutiere precum şi pe aleile pietonale, în pieţe publice,  în pieţe agroalimentare, târguri sau oboare.”
(Autor: dl. dep. Ovidiu Drăgănescu)
	1.Pentru a se interzice folosirea unor astfel de obiecte în locurile publice.

2.Textul adoptat de comisie  permite folosirea artificiilor în pieţele centrale ale localităţilor, acestea fiind locuri deschise şi nu pieţe agroalimentare.


Prin obiectul său de reglementare, proiectul de lege face parte din categoria legilor ordinare.

VICEPREŞEDINTE ,

Ovidiu DRĂGĂNESCU

Red.s.c. Anca Barb

